ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660054045


ขอให้ตรวจสอบการปฏิบัติหน้าที่ของเจ้าหน้าที่ฝ่ายเทศกิจ ประจำสำนักงานเขตจตุจักร กรุงเทพมหานคร บริเวณริมบาทวิถี ปากซอยพหลโยธิน 35 (ซอยไทยวิจิตรศิลป์เดิม) ถนนพหลโยธิน เขตจตุจักร กรุงเทพมหานคร จุดสังเกต อยู่ด้านหน้าสถานีบริการน้ำมันเชื้อเพลิงเอสโซ่ (ไม่ระบุสาขาแน่ชัด) บริเวณปากซอยพหลโยธิน 35 เป็นเส้นทางมุ่งหน้าไปยังถนนประดิพัทธ์ ซึ่งเมื่อก่อนมีโรงเรียนไทยวิจิตรศิลป์ตั้งอยู่ ปัจจุบันโรงเรียนฯ เลิกประกอบกิจการไปแล้ว ซึ่งพื้นที่ดังกล่าวเป็นชานเมือง อีกเพียงเล็กน้อยจะออกไปยังถนนงามวงศ์วาน ไปยังจังหวัดนนทบุรีแล้ว ซึ่งผู้ร้องคาดว่าพื้นที่ดังกล่าวน่าจะอยู่ในความรับผิดชอบของกรุงเทพมหานคร เนื่องจากผู้ร้องแจ้งว่า เมื่อก่อนผู้ค้าขายสินค้ามีการจำหน่ายสินค้าอยู่นอกรั้ว ด้านหน้าสถานีบริการน้ำมันเชื้อเพลิงบางจาก (ไม่ระบุสาขาแน่ชัด) มีความกว้างประมาณ 3-4 เมตร ซึ่งมีความกว้างกว่าพื้นที่อื่นๆ โดยเมื่อวันที่ 1 ธันวาคม 2566 ตั้งแต่มีการจัดระเบียบพื้นที่ไม่ให้จำหน่ายสินค้าในพื้นที่ดังกล่าว ปรากฏว่า บางพื้นที่จำหน่ายสินค้าได้ แต่บางพื้นที่จำหน่ายสินค้าไม่ได้ ประชาชนจึงย้ายเข้าไปจำหน่ายสินค้าภายในซอยพหลโยธิน 35 ซึ่งปากซอยฯ ถนนมีความแคบมาก ผู้ค้าขายสินค้าได้จำหน่ายสินค้าในบริเวณพื้นที่ดังกล่าวได้เพียง 1 สัปดาห์ แล้วก็มีประชาชนรายอื่นๆ ร้องเรียนไปยังหน่วยงาน ซึ่งในช่วงวันอังคาร (ไม่ระบุวันที่แน่ชัด) เริ่มมีการไล่ผู้จำหน่ายสินค้าออกจากพื้นที่แล้ว จึงมีผู้ค้าขายสินค้าเข้าไปจำหน่ายสินค้าภายในซอยพหลโยธิน 35 ติดกำแพง ด้านหน้าปากซอยฯ มีขนาดเล็ก หากเข้าไปจะเป็นชุมชนขนาดใหญ่ มีทั้งคอนโดมิเนียม อะพาร์ตเมนต์ บ้านจัดสรร จำนวนมาก ซึ่งจุดพื้นที่อื่นยังผ่อนผันให้จำหน่ายสินค้าได้ เช่น บริเวณป้ายหยุดรถโดยสารประจำทางเสนา (ตามผู้ร้องแจ้ง) ด้านหน้าโรงพยาบาลเปาโล เกษตร มีการจำหน่ายสินค้าบริเวณบาทวิถีได้ กลายเป็นว่าจุดหนึ่งสามารถจำหน่ายสินค้าได้ แต่อีกจุดหนึ่งไม่สามารถจำหน่ายสินค้าได้ (ไม่ระบุว่าเป็นจุดใดแน่ชัด) ซึ่งทางเจ้าหน้าที่ฝ่ายเทศกิจฯ มีการจัดระเบียบพื้นที่ไม่เท่าเทียมกัน ผู้ร้องทราบมาว่า สถานีบริการน้ำมันเชื้อเพลิงฯ มีการปรับปรุงใหม่ (Renovate) เนื่องจากทางเจ้าของสถานีบริการน้ำมันเชื้อเพลิงฯ (ไม่ระบุรายละเอียดเจ้าของสถานีบริการน้ำมันเชื้อเพลิง) ไม่มีความประสงค์ให้จำหน่ายสินค้า ซึ่งบาทวิถีในบริเวณพื้นที่ดังกล่าวมีความกว้าง ทำให้ทางเจ้าหน้าที่ฝ่ายเทศกิจฯ ต้องทำตามคำสั่งของนายทุน ก็ต้องเอากฎระเบียบและกฎ กติกามาบังหน้า แต่เหตุผลเบื้องหลังคือเชื่อมโยงกับผลประโยชน์ของนายทุนใหญ่ ซึ่งพื้นที่ดังกล่าวมีเทสโก้โลตัสให้เช่า ซึ่งผู้ร้องเห็นว่า ทางสถานีบริการน้ำมันเชื้อเพลิงบางจาก ต้องศึกษาความเป็นมาของพื้นที่นั้นๆ ให้ดี ไม่ใช่ว่าจะเอาแต่ใจตนเอง โดยมีการจัดระเบียบ แล้วจะมองข้ามความเป็นจริงไปได้อย่างไร ประกอบกับผู้ร้องแจ้งว่า ควรเข้มงวดเรื่องกฎกติกาบริเวณถนนสีลม เพราะเป็นพื้นที่ในเมือง เป็นแหล่งศูนย์รวมการท่องเที่ยว อีกทั้งพื้นที่สี่แยกสะพานควาย ฝั่งมุ่งหน้าไปยังถนนประดิพัทธ์ ยังจำหน่ายสินค้าได้ทั้ง 2 ฝั่ง เต็มไปหมด ซึ่งบริเวณบางลำพู เป็นพื้นที่ขนาดเล็ก ก็จำหน่ายสินค้าได้ทั้งเส้นทาง แต่บริเวณบาทวิถีในพื้นที่ดังกล่าวที่มีความกว้าง กลับไม่มีความเอื้ออาทรให้แก่ผู้ค้าขายสินค้าแต่อย่างใด ซึ่งควรจะเอื้อเฟื้อให้ผู้ค้าขายให้สามารถจำหน่ายสินค้าบริเวณขอบบาทวิถีได้ ซึ่งจะมีต้นไม้ปลูกอยู่บริเวณขอบบาทวิถี ก็ให้มาจำหน่ายสินค้าในพื้นที่ดังกล่าวได้ นายทุนรายใหญ่อย่าถึงขั้นกดขี่ข่มเหงประชาชนมากนัก ซึ่งอาหารบางประเภทในห้างสรรพสินค้าเทสโก้โลตัสไม่มีจำหน่าย เช่น หมูปิ้ง ไส้กรอก ยำ ขนมหวาน ข้าวกล่อง เป็นต้น ผู้ร้องเห็นว่า ทางเจ้าหน้าที่ฝ่ายเทศกิจฯ ใช้มาตรฐานในการจัดระเบียบในแต่ละพื้นที่ไม่เท่าเทียมกัน (ระบุข้อมูลตามผู้ร้องแจ้ง) พบเห็นมาเป็นระยะเวลาประมาณ 1-2 สัปดาห์ จึงประสงค์ให้หน่วยงานที่เกี่ยวข้องดำเนินการตรวจสอบการปฏิบัติหน้าที่ของเจ้าหน้าที่ฯ และแก้ไขปัญหาดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata